Viivislaenude kasvutempo mais mõnevõrra rauges. Üle 60 päeva maksetähtaega ületanud laenude osakaal laenuportfellis tõusis eelmise kuu 5,2 protsendilt 5,5 protsendini mai lõpus. Ka uute probleemlaenude lisandumine jäi varasemate kuudega võrreldes tagasihoidlikumaks. Halvenenud majandustingimustes kasvab siiski nende eraisikute ja ettevõtete hulk, kellel käib laenu tagasimaksmine ajutiselt või püsivalt  üle jõu. Eesti Panga kevadprognoosi põhistsenaariumi põhjal suureneb üle 60 päeva viivist kandvate laenude osakaal laenuportfellis käesoleva aasta lõpus 9 protsendini ja laenukahjumid ligi 4 protsendini pangalaenude kogumahust.